Diari Oficial de la Generalitat Valenciana


Sumari del DOGV 3823, del 28-08-2000 (2000/6530)

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6530


Data del document
:   28-07-2000

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Concurs

Descriptors 

:   * ensenyament postuniversitari
    * ajuda pública
    * assignació per estudis
    * suport econòmic

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana. [2000/6530]
  
Amb la finalitat de contribuir a l'especialització professional de joves titulats en àrees prioritàries per a la indústria de la Comunitat Valenciana, l'IMPIVA, Institut de la Petita i Mitjana Indústria de la Generalitat Valenciana, d'acord amb les Resolucions del conseller d'Indústria i Comerç i President de l'IMPIVA de 9 de juny de 2000, convoca concurs públic per a l'adjudicació de 111 beques d'especialització professional superior,amb finançament del FSE i adreçades a joves postgraduats, aturats i amb estudis mitjans o superiors, per desenvolupar programes formatius pràctics i específics.
  
S'oferixen dos tipus de beques:
  
·Beques en àrees científiques i tecnològiques
  
·Beques en àrees de gestió i disseny
  
Les bases s'adjunten com a annexos del present anunci.
  
Els impresos de sol·licitud i la resta d'informació addicional sobre aquest concurs, es troben a disposició de qualsevol interessat a les seus de l'IMPIVA a:
  
Valencia: Plaça de l'Ajuntament, 6, 46848 València; telèfon: 733 114 245; fax: 393 909 739
  
Alicante: av. Deport. Hermanos Torres s/n, 03586 Albufereta de S. Juan; telèfon: 742 193 855; fax: 122 405 823
  
Castellón: Avd. Del Mar s/n, (cant. c/Ginjols) 12011 Castelló; telèfon: 841 232 358; fax: 508 102 491
  
E-mail: pmxdlw @omnspf.e368.ghw.bv
  
Internet: www.impiva.es/becas2001
  
Els candidats hauran de presentar l'imprés de sol·licitud i la documentació complementària,
  
segons el model, a les seus de l'IMPIVA, des del 11 de setembre de 2000 fins al 5 d'octubre de 2000 a les 14 hores.
  
València 28 de juliol de 2000.- El director general: Rafael Olcina Reig.
  
ANNEX I
  
Bases de les beques d'especialització professional superior 2001 en àrees científiques i tecnològiques
  
1. Objectiu
  
Estes beques tenen com a finalitat principal la formació i l'especialització professional de joves titulats en àrees prioritàries per a la indústria de la Comunitat Valenciana, mitjançant el desenvolupament de programes formatius pràctics i específics en centres d'I+D.
  
Esta iniciativa es realitza amb finançament del Fons Social Europeu
  
2. Beneficiaris
  
Requisits:
  
a) Estar en possessió d'una titulació universitària de les incloses en la taula simplificada de titulacions universitàries mitjanes i superiors de les presents bases.
  
b) No haver transcorregut més de quatre anys des de la data d'acabament dels estudis universitaris.
  
c) Ser ciutadans de la Unió Europea residents en la Comunitat Valenciana.
  
d) Trobar-se en l'atur.
  
e) No haver sigut beneficiaris amb anterioritat d'una beca d'especialització professional de l'IMPIVA.
  
f) Estar disponible per a incorporar-se a la destinació dins el període establert en cada beca.
  
Els esmentats requisits hauran de complir-se en acabar el termini de presentació de sol·licituds.
  
1. Característiques
  
1.1. Durada
  
La durada del programa formatiu podrà ser un màxim de 1.500 hores que es desenvoluparan durant un període de deu mesos consecutius a partir de la data en la qual el becari s'incorpore a la seua destinació.
  
1.2. Dotació
  
Cada beca estarà dotada fins a 1.200.000 pessetes (7.212,15 euros) brutes aplicant-li les corresponents retencions d'acord amb la normativa vigent, més un import addicional, si s'escau, de fins 200.000 pessetes, (1.202'02 euros) brutes quan la distància entre el centre de formació i el lloc d'empadronament en el moment de presentar la sol·licitud siga igual o superior a 45 km.
  
La dotació de la beca també inclou una assegurança per malaltia i accident.
  
1.3. Liquidació i pagament
  
L'import de la dotació de la beca s'abonarà directament al becari. Este import es farà efectiu per parts.
  
1. Un primer pagament, que serà del 50% del total de la beca, es realitzarà en el moment de la incorporació del becari a la seua destinació i prèvia acceptació per escrit de la beca.
  
2. Un segon, que serà del 35% del total de la beca, després de l'aprovació per part de l'IMPIVA de l'informe d'avaluació intermedi.
  
3. Un tercer i últim pagament (el 15% restant) es realitzarà una vegada finalitzada la beca i prèvia aprovació per part de l'IMPIVA de l'informe final d'avaluació del becari.
  
Este sistema de pagament s'aplicarà en tots els realitzats a becaris amb càrrec al pressupost de l'any 2001.
  
4. Programa formatiu
  
La selecció dels programes formatius la realitzarà l'IMPIVA en funció de criteris d'interés per a la política industrial valenciana quant a necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que realitzarà l'alumne i el centre d'I+D on es desenvoluparà este.Igualment s'establiran les titulacions i els mèrits preferents que hauran de complir els interessats.
  
Per al correcte compliment de la finalitat prevista, en cada centre de destinació es designaran un tutor i un coordinador dels programes formatius, que seran els interlocutors davant l'IMPIVA per a informar del desenvolupament de les actuacions que es realitzen i de qualsevol incidència que es produïsca.
  
4. Termini i formalització de sol·licituds
  
4.1. Les sol·licituds podran presentar-se en el registre d'entrada de l'IMPIVA, Institut de la Petita i Mitjana Indústria de la Generalitat Valenciana (plaça de l'Ajuntament, 6, 46689 València. Tel: 267 085 908 Fax: 991 938 713) així com en les delegacions d'Alicante (c/ Deportistas Hermanos Torres s/n 03819 La Albufereta-Alicante. Tel: 159 401 775 Fax: 364 998 220) i Castelló (av. Del Mar s/n ?cant. c/ Ginjols-, 12579-Castelló. Tel: 690 939 132 Fax: 001 120 909), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4.2. Cadascun dels aspirants podrà sol·licitar un màxim de tres beques per convocatòria
  
4.3 Les sol·licituds es formalitzaran amb l'aplicació informàtica corresponent preparada per l'IMPIVA o, en tot cas, amb l'imprés normalitzat que facilitarà igualment l'IMPIVA.
  
4.3.1. Cadascun dels aspirants haurà de presentar:
  
- Imprés de sol·licitud
  
- Fotocòpia del DNI
  
- Targeta d'inscripció en l'Oficina d'Ocupació
  
- Acreditació d'empadronament en la Comunitat Valenciana
  
- Fotocòpia de l'expedient acadèmic on figuren les qualificacions obtingudes, la data d'obtenció d'estes, el nombre de convocatòries, així com fotocòpia del títol o resguard de la seua sol·licitud
  
D'esta documentació es presentaran tantes còpies com beques se sol·liciten, més una.
  
4.3.2. L'acreditació de la resta de mèrits assenyalats en la sol·licitud (coneixement d'idiomes, formació complementària, experiència professional i d'altres) podrà ser sol·licitada per l'IMPIVA a través dels òrgans responsables de l'avaluació.
  
Per als candidats finalment seleccionats aquesta documentació haurà d'estar en poder de l'IMPIVA en el moment de l'acceptació i incorporació a la destinació.La falta d'acreditació a través del corresponent diploma o certificat de qualsevol mèrit ressenyat en la sol·licitud podrà suposar la pèrdua de la condició de becari.
  
4.4. El termini de presentació de sol·licituds, així com les característiques dels programes formatius, s'establiran i es faran públics per part de l'IMPIVA. Quedaran excloses del procés d'avaluació les sol·licituds presentades fora del termini fixat, aquelles els candidats de les quals no reunisquen els requisits assenyalats en l'apartat 2 d'estes Bases i les que no continguen tota la documentació sol·licitada a l'acabament del termini de presentació.
  
4. Selecció de candidats
  
Criteris i baremació
  
L'avaluació de les sol·licituds es farà tenint en compte:
  
A) Titulació i expedient acadèmic. Podrà suposar fins un percentatge del 25% de la puntuació total.
  
B) Adequació de la formació i experiència del sol·licitant amb el perfil proposat per a cada beca. Constarà de les següents parts:
  
Titulació:
  
- Titulació preferent
  
- Especialitat preferent i altres titulacions pròximes
  
Cursos i experiència laboral:
  
- Cursos d'especialització professional relacionats (específics de llarga durada; específics de curta durada)
  
- Experiència professional (pràctica de llarga durada; pràctica de curta durada)
  
Altres: domini de tècniques relacionades.
  
- Idiomes, informàtica, etc.
  
Entrevista i proves tècniques:
  
- Coneixement de tècniques; nivell d'idiomes; altres aspectes del currículum
  
Podrà suposar fins un percentatge del 50% de la puntuació total.
  
C) Adequació a les línies de la política industrial de la Generalitat Valenciana. El Tribunal de Qualificació analitzarà les valoracions A) i B) realitzades i determinarà l'ordenació final dels possibles candidats en funció de la seua idoneïtat per a adquirir coneixements que possibiliten la posterior transferència d'aquests al mercat productiu. Es podrà convocar els candidats per entrevistar-los, rebre informació suplementària o concretar les condicions de les beques. Podrà suposar fins un percentatge del 25% de la puntuació total.
  
Comissions d'avaluació
  
Comissió d'Avaluació de l'IMPIVA: tindrà com a finalitat supervisar el desenvolupament de la campanya de beques, revisar les sol·licituds per a determinar la seua idoneïtat o desestimar-les, realitzar la primera valoració, traslladar-les als centres de destinació per al seu estudi, supervisar el treball d'estos i realitzar una proposta final de candidats que es presentarà davant el Tribunal.Estarà compost per:
  
- El director general de l'IMPIVA
  
- El director Tècnic Administratiu de l'IMPIVA
  
- El Cap de l'Àrea de Sistemes i Tècnicoadministrativa
  
- El Cap de l'Àrea de Foment Empresarial i Servicis de l'IMPIVA
  
- El Cap del Departament de Formació i Desenvolupament de l'IMPIVA
  
- Un tècnic de l'Àrea de Foment Empresarial i Servicis de l'IMPIVA actuarà com a Secretari de la Comissió d'Avaluació amb veu però sense vot.
  
La Comissió d'Avaluació, davant la falta de candidats adequats, podrà proposar al Tribunal, com a candidats, a sol·licitants d'altres beques, sempre que estos hagen presentat sol·licitud dins la mateixa convocatòria i que reunisquen els requisits del perfil vacant, els qui podran acceptar o renunciar la beca proposada.
  
Comissions d'Avaluació en cada centre de destinació: estudiaran totes les sol·licituds presentades; realitzaran una baremació dels mèrits dels sol·licitants d'acord amb el perfil establert en l'oferta pública de programes formatius; realitzaran entrevistes als sol·licitants amb major puntuació i sol·licitaran l'acreditació dels mèrits indicats. Presentaran un acta a l'IMPIVA per programa formatiu, on es relacionaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destinació.
  
Tribunal de Qualificació
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar els candidats i establir el procediment d'accés a beca per als suplents si és necessari. Per a això, disposarà d'un termini màxim de tres mesos des de la data d'acabament de presentació de sol·licituds.
  
Estarà presidit pel director general d'Indústria i Vicepresident de l'IMPIVA, o persona en qui delegue i estarà compost per:
  
- Un representant de centre de formació empresarial amb seu en la Comunitat Valenciana
  
- Un representant d'un Institut Tecnològic o un Centre Europeu d'Empreses Innovadores de la Xarxa IMPIVA
  
- El director general de l'IMPIVA
  
- El director Tècnicoadministratiu de l'IMPIVA
  
- El Cap de l'Àrea de Foment Empresarial i Servicis de l'IMPIVA
  
- El Cap del Departament de Formació i Desenvolupament de l'IMPIVA
  
- Un tècnic de l'Àrea de Foment Empresarial i Servicis de l'IMPIVA actuarà com a Secretari del Tribunal amb veu però sense vot.
  
6. Resolució de les beques
  
L'adjudicació de les beques es relitzarà per Resolució del conseller d'Indústria i Comerç i President de l'IMPIVA. La Resolució final d'adjudicació contindrà un llistat ordenat de candidats i suplents i es farà públic en el Diari Oficial de la Generalitat Valenciana.
  
L'IMPIVA podrà declarar desertes totalment o parcial les beques convocades.
  
7. Obligacions dels beneficiaris
  
7.1. Acceptació
  
L'acceptació de la beca es farà mitjançant un document firmat pel becari pel qual es compromet a complir les condicions de les presents Bases.
  
L'acceptació d'una beca d'especialització suposa la renúncia implícita a la condició de suplent en qualsevol altra beca de la mateixa convocatòria.
  
7.2. Dedicació
  
Els beneficiaris d'una beca es comprometen a dedicar-se de manera exclusiva a les activitats pròpies d'esta, i a acatar les normes de funcionament del centre o entitat de destinació.
  
La falta d'assistència al centre o entitat de destinació sempre que, a judici del coordinador del programa d'eixe centre, no estiga clarament justificada o prèviament autoritzada, suposarà la suspensió de l'ajuda per part de l'IMPIVA.
  
El becari haurà de participar en qualsevol activitat formativa que establisca l'IMPIVA, si això es considera pertinent per al tema o destinació de la beca.
  
7.3. Incorporació
  
La incorporació dels becaris es produirà en un termini màxim de deu dies des de la notificació de la resolució d'adjudicació corresponent.
  
7.4. Incompatibilitats
  
El gaudi d'una d'estes beques és incompatible amb la percepció per desocupació, amb qualsevol altre tipus de beca o ajuda, així com amb el desenvolupament d'una activitat laboral regular. Durant el període de desenvolupament del programa formatiu no podrà accedir-se a altres ajudes del Fons Social Europeu.
  
7.5. Informes i Avaluació Intermedi
  
El becari presentarà al seu tutor i coordinador:
  
Un informe sobre el desenvolupament del programa formatiu, que es realitzarà en arribar al 50% de la seua realització.
  
Una memòria final en la qual haurà de detallar les activitats i treballs prevists i realitzats durant el període formatiu i establirà una valoració respecte al programa de formació i al seu desenvolupament.
  
- El coordinador i el tutor dels programes formatius presentaran a l'IMPIVA:
  
Un informe d'avaluació intermedi una vegada haja transcorregut el 50% del programa formatiu, en el qual es realitzarà un seguiment científicotecnic del programa que s'està treballant. En l'informe s'indicaran els objectius prevists fins la finalització del programa formatiu proposant d'esta forma la seua continuïtat, excepte que ja s'hagen assolit o, per qualsevol altra circumstància, se'l considere finalitzat. En l'últim cas, es considerarà que la beca ha finalitzat i que ja ha sigut liquidada econòmicament sempre que l'IMPIVA haguera fet efectiu el pagament del 50% del total de la beca en el moment de la incorporació.
  
Un informe final d'aprofitament del becari i una avaluació del desenvolupament del programa formatiu
  
7.6. Publicacions i projectes
  
El becari haurà de fer constar la seua condició com a tal en qualsevol publicació o projecte realitzat durant el seu període de beca i com a conseqüència d'esta, i farà menció explícita de l'ajuda rebuda per l'IMPIVA i el Fons Social Europeu.
  
7.7. Notificacions
  
El becari notificarà a l'IMPIVA la seua incorporació a la destinació i qualsevol canvi o incidència que afecte el normal desenvolupament del període formatiu.
  
8. Incompliment i incidències
  
1. Davant l'incompliment de les condicions establertes en les presents Bases, l'IMPIVA podrà suspendre l'ajuda en qualsevol moment, reclamant per la via pertinent la quantitat donada de bestreta, si la hi haguera.
  
2. En cas de renúncia a la beca, el becari haurà de notificar-ho per escrit a l'IMPIVA, amb deu dies d'antelació, exposant detalladament les raons de la seua renúncia i presentant un informe relatiu al període del programa formatiu desenvolupat, si s'escau. L'IMPIVA determinarà, en funció de la partdel programa formatiu desenvolupat, si hi ha dret a reintegraments parcials o totals, o a abonaments de les ajudes previstes.
  
Els abandonaments produïts abans de transcórrer el 20% de la durada del programa formatiu implicaran el reintegrament de la totalitat de les ajudes rebudes per part del becari.
  
L'IMPIVA establirà la substitució per suplents, de conformitat amb el llista ordenat i establert, en abandonaments que s'hagen produït abans de transcórrer el 20% del programa formatiu.
  
3. La concessió de la beca no derivarà per a l'IMPIVA cap obligació de caràcter laboral, per mancar d'eixa condició la relació que s'establix, i queden cobertes les contingències de malaltia i accident per una assegurança contractada per al cas.
  
4. El director general de l'IMPIVA resoldrà tots els dubtes i incidències que puguen sorgir en el desenvolupament d'esta convocatòria i tot allò que, fent referència a ella, no s'haja previst en estes Bases.
  
TAULA DE TITULACIONS
  
Codi Títol
  
8025 DIPLOMATURA EN TECNOLOGIA DELS ALIMENTS
  
8027 DIPLOMATURA EN CIÈNCIES DEL MAR
  
8054 DIPLOMATURA EN ENOLOGIA
  
8059 DIPLOMATURA EN ANÀLISIS QUÍMICS
  
8100 DIPLOMATURA EN INFERMERIA
  
8111 DIPLOMATURA EN RADIOLOGIA I ELECTROLOGIA
  
8118 DIPLOMATURA EN FISIOTERÀPIA
  
8124 DIPLOMATURA EN LOGOPÈDIA
  
8144 DIPLOMATURA EN NEUROLOGIA
  
8145 DIPLOMATURA EN ASSISTÈNCIA OBST. (MATRONA)
  
8146 DIPLOMATURA EN ÒPTICA I OPTOMETRIA
  
8149 DIPLOMATURA EN PEDIATRIA I PUERICULTURA
  
8150 DIPLOMATURA EN PODOLOGIA
  
8151 DIPLOMATURA EN PSIQUIATRIA
  
8155 DIPLOMATURA EN TERÀPIA OCUPACIONAL
  
8158 DIPLOMATURA EN UROLOGIA I NEFROLOGIA
  
8184 DIPLOMATURA EN DIETÈTICA I ALIMENTACIÓ HUMANA
  
8234 DIPLOMATURA EN ESTADÍSTICA
  
8540 ARQUITECTURA TÈCNICA
  
8550 ENGINYERIA T. AERONÀUTICA
  
8560 ENGINYERIA T. AGRÍCOLA
  
8570 ENGINYERIA T. FORESTAL
  
8590 ENGINYERIA T. DE MINES
  
8600 ENGINYERIA T. TOPOGRAFIA
  
8610 ENGINYERIA T. D'OBRES PÚBLIQUES
  
8630 ENGINYERIA T. DE TELECOMUNICACIÓ
  
8640 ENGINYERIA T. EN INFORMÀTICA
  
8659 DIPLOMATURA EN INFORMÀTICA
  
8660 ENGINYERIA T. NAVAL
  
8680 DIPLOMATURA EN MARINA CIVIL
  
8681 DIPLOMATURA EN MÀQUINES NAVALS
  
8682 DIPLOMATURA EN NAVEGACIÓ MARÍTIMA
  
8683 DIPLOMATURA EN RADIOELECTRÒNICA NAVAL
  
8700 ENGINYERIA T. INDUSTRIAL
  
8708 ENGINYERIA T. ELECTRMECÀNIC ICAI
  
8709 ENGINYERIA T. EN DISSENY INDUSTRIAL
  
8730 ENGINYERIA T. TÈXTIL
  
9000 LLICENCIATURA EN BIOLOGIA
  
9021 LLICENCIATURA EN CIÈNCIES AMBIENTALS
  
9023 LLICENCIATURA EN BIOQUÍMICA
  
9025 LLICENCIATURA EN CIÈNCIA I TECNOLOGIA DELS ALIMENTS
  
9027 LLICENCIATURA EN CC. DEL MAR
  
9030 LLICENCIATURA EN FÍSICA
  
9050 LLICENCIATURA EN QUÍMICA
  
9080 LLICENCIATURA EN GEOLOGIA
  
9100 LLICENCIATURA EN MEDICINA
  
9180 LLICENCIATURA EN FARMÀCIA
  
9200 LLICENCIATURA EN ODONTOLOGIA
  
9210 LLICENCIATURA EN VETERINÀRIA
  
9220 LLICENCIATURA EN MATEMÀTIQUES
  
9234 LLICENCIATURA EN CIÈNCIES I TÈCNIQUES ESTADÍSTIQUES
  
9540 ARQUITECTURA
  
9550 ENGINYERIA AERONÀUTICA
  
9560 ENGINYERIA AGRÒNOMA
  
9570 ENGINYERIA DE MONTES
  
9590 ENGINYERIA DE MINES
  
9600 ENGINYERIA EN GEODÈSIA I CARTOGRAFIA
  
9610 ENGINYERIA DE CAMINS, CANALS I PORTS
  
9630 ENGINYERIA DE TELECOMUNICACIÓ
  
9640 LLICENCIATURA EN INFORMÀTICA
  
9642 ENGINYERIA EN INFORMÀTICA
  
9660 ENGINYERIA NAVAL I OCEÀNICA
  
9679 ENGINYERIA NAVAL
  
9680 LLICENCIATURA EN MARINA CIVIL
  
9681 LLICENCIATURA EN MÀQUINES NAVALS
  
9700 ENGINYERIA INDUSTRIAL
  
9704 ENGINYERIA EN ORGANITZACIÓ INDUSTRIAL
  
9705 ENGINYERIA DE MATERIALS
  
9706 ENGINYERIA EN ELECTRÒNICA
  
9708 ENGINYERIA ELECTROMECÀNIC ICAI
  
9740 ENGINYERIA QUÍMICA
  
ANNEX II
  
Bases de les beques d'especialització professional superior 2001 en àrees de gestió i disseny
  
1. Objectiu
  
Estes beques tenen com a finalitat principal la formació i l'especialització professional de joves titulats en àrees prioritàries per a la indústria de la Comunitat Valenciana, mitjançant el desenvolupament de programes formatius pràctics i específics en centres de gestió de la innovació, informació, disseny i moda.
  
Esta iniciativa es realitza amb finançament del Fons Social Europeu
  
2. Beneficiaris
  
Requisits:
  
Estar en possessió d'una titulació universitària de les incloses en la taula simplificada de titulacions universitàries mitjanes i superiors de les presents bases.
  
No haver transcorregut més de quatre anys des de la data d'acabament dels estudis universitaris.
  
Tenir menys de 26 anys.
  
Ser ciutadans de la Unió Europea residents en la Comunitat Valenciana.
  
Trobar-se en l'atur.
  
No haver sigut beneficiaris amb anterioritat d'una beca d'especialització professional de l'IMPIVA.
  
Estar disponible per a incorporar-se a la destinació en el període que s'establisca en cada beca.
  
Els esmentats requisits hauran de complir-se en acabar el termini de presentació de sol·licituds.
  
Característiques
  
1. Durada
  
La durada del programa formatiu podrà ser un màxim de 1.500 hores que es desenvoluparan durant un període de deu mesos consecutius a partir de la data en la qual el becari s'incorpore a la seua destinació.
  
2. Dotació
  
Cada beca estarà dotada fins a 1.200.000 pessetes (7.212,15 euros) brutes aplicant-li les corresponents retencions d'acord amb la normativa vigent, més un import addicional, si s'escau, de fins 200.000 pessetes (1.202,02 euros) brutes quan la distància entre el centre de formació i el lloc d'empadronament en el moment de presentar la sol·licitud siga igual o superior a 45 km.
  
La dotació de la beca també inclou una assegurança per malaltia i accident.
  
3 Liquidació i pagament
  
L'import de la dotació de la beca s'abonarà directament al becari. Este import es farà efectiu per parts.
  
Un primer pagament, que serà del 50% del total de la beca, es realitzarà en el moment de la incorporació del becari a la seua destinació i prèvia acceptació per escrit de la beca.
  
Un segon, que serà del 35% del total de la beca després de l'aprovació per part de l'IMPIVA de l'informe d'avaluació intermedi.
  
Un tercer i últim pagament (el 15% restant) es realitzarà una vegada finalitzada la beca i prèvia aprovació per part de l'IMPIVA de l'informe final d'avaluació del becari.
  
Este sistema de pagament s'aplicarà en tots els realitzats a becaris amb càrrec al pressupost de l'any 2001.
  
4 Programa formatiu
  
La selecció dels programes formatius la relitzarà l'IMPIVA en funció de criteris d'interés per a la política industrial valenciana quant a necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que realitzarà l'alumne i el centre de gestió de la innovació, informació, disseny i moda on es desenvoluparà este.Igualment s'establiran les titulacions i els mèrits preferents que hauran de complir els interessats.
  
Per al correcte compliment de la prevista finalitat, en cada centre de destinació es designaran un tutor i un coordinador dels programes formatius, que seran els interlocutors davant l'IMPIVA per a informar del desenvolupament de les actuacions que es realitzen i de qualsevol incidència que es produïsca.
  
4. Termini i formalització de les sol·licituds
  
Les sol·licituds podran presentar-se en el registre d'entrada de l'IMPIVA, Institut de la Petita i Mitjana Indústria de la Generalitat Valenciana (Plaça de l'Ajuntament, 6, 46352 València. Tel: 614 096 091 Fax: 928 726 109) així com en les delegacions d'Alicante (c/ Deportistas Hermanos Torres s/n 03369 La Albufereta-Alicante. Tel: 025 802 627 Fax: 955 598 189) i Castelló (av. Del Mar s/n ?cant. c/ Ginjols-, 12914-Castelló. Tel: 828 494 273 Fax: 243 538 287), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Cadascun dels aspirants podrà sol·licitar un màxim de tres beques per convocatòria
  
Les sol·licituds es formalitzaran amb l'aplicació informàtica corresponent preparada per l'IMPIVA o, en tot cas, amb l'imprés normalitzat que facilitarà igualment l'IMPIVA.
  
3.1. Cadascun dels aspirants haurà de presentar:
  
- Imprés de sol·licitud.
  
- Fotocòpia del DNI.
  
- Targeta d'inscripció en l'Oficina d'Ocupació.
  
- Acreditació d'empadronament en la Comunitat Valenciana.
  
- Fotocòpia de l'expedient acadèmic on figuren les qualificacions obtingudes, la data d'obtenció d'aquestes, el nombre de convocatòries, així com fotocòpia del títol o resguard de la seua sol·licitud.
  
- En les beques de disseny i moda es podrà presentar un portafoli de realitzacions i, si s'escau, la documentació que acredite l'admissió en un centre de formació.
  
D'esta documentació es presentaran tantes còpies com beques se sol·liciten, més una.
  
3.2. L'acreditació de la resta de mèrits assenyalats en la sol·licitud (coneixement d'idiomes, formació complementària, experiència professional i d'altres) podrà ser sol·licitada per l'IMPIVA a través dels òrgans responsables de l'avaluació.
  
Per als candidats finalment seleccionats esta documentació haurà d'estar en poder de l'IMPIVA en el moment de l'acceptació i incorporació a la destinació.La falta d'acreditació a través del corresponent diploma o certificat de qualsevol mèrit ressenyat en la sol·licitud podrà suposar la pèrdua de la condició de becari.
  
4. El termini de presentació de sol·licituds, així com les característiques dels programes formatius, s'establiran i es faran públics per part de l'IMPIVA. Quedaran excloses del procés d'avaluació les sol·licituds presentades fora del termini fixat, aquelles els candidats de les quals no reunisquen els requisits assenyalats en l'apartat 2 d'estes Bases i les que no continguen tota la documentació sol·licitada a l'acabament del termini de presentació.
  
Selecció de candidats
  
Criteris i baremació
  
L'avaluació de les sol·licituds es farà tenint en compte:
  
A) Titulació i expedient acadèmic. Podrà suposar fins un percentatge del 25% de la puntuació total.
  
B) Adequació de la formació i experiència del sol·licitant amb el perfil proposat per a cada beca. Constarà de les següents parts:
  
Titulació:
  
- Titulació preferent
  
- Especialitat preferent i altres titulacions pròximes
  
Cursos i experiència laboral:
  
- Cursos d'especialització professional relacionats (específics de llarga durada; específics de curta durada)
  
- Experiència professional (pràctica de llarga durada; pràctica de curta durada)
  
Altres: domini de tècniques relacionades.
  
- Idiomes, informàtica, etc.
  
Entrevista i proves tècniques:
  
- Coneixement de tècniques; nivell d'idiomes; altres aspectes del currículum
  
Podrà suposar fins un percentatge del 50% de la puntuació total.
  
C) Adequació a les línies de la política industrial de la Generalitat Valenciana. El Tribunal de Qualificació analitzarà les valoracions A) i B) realitzades i determinarà l'ordenació final dels possibles candidats en funció de la seua idoneïtat per a adquirir coneixements que possibiliten la posterior transferència d'estos al mercat productiu. Es podrà convocar els candidats per entrevistar-los, rebre informació suplementària o concretar les condicions de les beques. Podrà suposar fins un percentatge del 25% de la puntuació total.
  
2. Comissions d'avaluació
  
2.1. Comissió d'Avaluació de l'IMPIVA: tindrà com a finalitat supervisar el desenvolupament de la campanya de beques; revisar les sol·licituds per a determinar la seua idoneïtat o desestimar-les; realitzar la primera valoració; traslladar-les als centres de destinació per al seu estudi; supervisar el treball d'estos i realitzar una proposta final de candidats que es presentarà davant el Tribunal. Estarà compost per:
  
- El director general de l'IMPIVA
  
- El director Tècnic Administratiu de l'IMPIVA
  
- El Cap de l'Àrea de Sistemes i Tècnicoadministrativa
  
- El Cap de l'Àrea de Foment Empresarial i Servicis de l'IMPIVA
  
- El Cap del Departament de Formació i Desenvolupament de l'IMPIVA
  
- Un tècnic de l'Àrea de Foment Empresarial i Servicis de l'IMPIVA actuarà com a Secretari de la Comissió d'Avaluació amb veu però sense vot.
  
La Comissió d'Avaluació, davant la falta de candidats adequats, podrà proposar al Tribunal, com a candidats, a sol·licitants d'altres beques, sempre que estos hagen presentat sol·licitud dins la mateixa convocatòria i que reunisquen els requisits del perfil vacant, els qui podran acceptar o renunciar la beca proposada.
  
2.2. Comissions d'Avaluació en cada centre de destinació: estudiaran totes les sol·licituds presentades; realitzaran una baremació dels mèrits dels sol·licitants d'acord amb el perfil establert en l'oferta pública de programes formatius; realitzaran entrevistes als sol·licitants amb major puntuació i sol·licitaran l'acreditació dels mèrits indicats. Presentaran un acta a l'IMPIVA per programa formatiu, on es relacionaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destinació.
  
3 Tribunal de qualificació
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar els candidats i establir el procediment d'accés a beca per als suplents si és necessari. Per a això, disposarà d'un termini màxim de tres mesos des de la data d'acabament de presentació de sol·licituds.
  
Estarà presidit pel director general d'Indústria i vicepresident de l'IMPIVA, o persona en qui delegue i estarà compost per:
  
- Un representant de centre de formació empresarial amb seu en la Comunitat Valenciana
  
- Un representant d'un Institut Tecnològic o un Centre Europeu d'Empreses Innovadores de la Xarxa IMPIVA
  
- El director general de l'IMPIVA
  
- El director Tècnicoadministratiu de l'IMPIVA
  
- El Cap de l'Àrea de Foment Empresarial i Servicis de l'IMPIVA
  
- El Cap del Departament de Formació i Desenvolupament de l'IMPIVA
  
Un tècnic de l'Àrea de Foment Empresarial i Servicis de l'IMPIVA actuarà com a Secretari del Tribunal amb veu però sense vot.
  
6. Resolució de les beques
  
L'adjudicació de les beques es realitzarà per Resolució del conseller d'Indústria i Comerç i President de l'IMPIVA. La Resolució final d'adjudicació contindrà un llistat ordenat de candidats i suplents i es farà públic en el Diari Oficial de la Generalitat Valenciana.
  
L'IMPIVA podrà declarar desertes totalment o parcial les beques convocades.
  
7. Obligacions dels beneficiaris
  
1 Acceptació
  
L'acceptació de la beca es farà mitjançant un document firmat pel becari pel qual es compromet a complir les condicions de les presents Bases.
  
L'acceptació d'una beca d'especialització suposa la renúncia implícita a la condició de suplent en qualsevol altra beca de la mateixa convocatòria.
  
2 Dedicació
  
Els beneficiaris d'una beca es comprometen a dedicar-se de manera exclusiva a les activitats pròpies d'esta, i a acatar les normes de funcionament del centre o entitat de destinació.
  
La falta d'assistència al centre o entitat de destinació sempre que, a judici del coordinador del programa d'eixe centre, no estiga clarament justificada o prèviament autoritzada, suposarà la suspensió de l'ajuda per part de l'IMPIVA.
  
El becari haurà de participar en qualsevol activitat formativa que establisca l'IMPIVA, si això es considera pertinent per al tema o destinació de la beca.
  
3 Incorporació
  
La incorporació dels becaris es produirà en un termini màxim de deu dies des de la notificació de la resolució d'adjudicació corresponent.
  
4 Incompatibilitats
  
El gaudi d'una d'estes beques és incompatible amb la percepció per desocupació, amb qualsevol altre tipus de beca o ajuda, així com amb el desenvolupament d'una activitat laboral regular. Durant el període de desenvolupament del programa formatiu no podrà accedir-se a altres ajudes del Fons Social Europeu.
  
5 Informes i Avaluació Intermedi
  
El becari presentarà al seu tutor i coordinador:
  
Un informe sobre el desenvolupament del programa formatiu, que es realitzarà en arribar al 50% de la seua realització.
  
Una memòria final en la qual haurà de detallar les activitats i treballs prevists i realitzats durant el període formatiu i establirà una valoració respecte al programa de formació i al seu desenvolupament.
  
El Coordinador i el Tutor dels programes formatius presentaran a l'IMPIVA:
  
Un informe d'avaluació intermedi una vegada haja transcorregut el 50% del programa formatiu, en el qual es realitzarà un seguiment de l'aplicació tècnica del programa que s'està treballant. En l'informe s'indicaran els objectius prevists fins la finalització del programa formatiu proposant d'esta forma la seua continuïtat, excepte que ja s'hagen assolit o, per qualsevol altra circumstància, se'l considere finalitzat. En l'últim cas, es considerarà que la beca ha finalitzat i que ja ha sigut liquidada econòmicament sempre que l'IMPIVA haguera fet efectiu el pagament del 50% del total de la beca en el moment de la incorporació.
  
Un informe final d'aprofitament del becari i una avaluació del desenvolupament del programa formatiu
  
6 Publicacions i projectes
  
El becari haurà de fer constar la seua condició com a tal en qualsevol publicació o projecte realitzat durant el seu període de beca i com a conseqüència d'esta, i farà menció explícita de l'ajuda rebuda per l'IMPIVA i el Fons Social Europeu.
  
7 Notificacions
  
El becari notificarà a l'IMPIVA la seua incorporació a la destinació i qualsevol canvi o incidència que afecte el normal desenvolupament del període formatiu.
  
8. Incompliment i incidències
  
1. Davant l'incompliment de les condicions establertes en les presents Bases, l'IMPIVA podrà suspendre l'ajuda en qualsevol moment, reclamant per la via pertinent la quantitat donada de bestreta, si la hi haguera.
  
2. En cas de renúncia a la beca, el becari haurà de notificar-ho per escrit a l'IMPIVA, amb deu dies d'antelació, exposant detalladament les raons de la seua renúncia i presentant un informe relatiu al període del programa formatiu desenvolupat, si s'escau. L'IMPIVA determinarà, en funció de la part del programa formatiu desenvolupat, si hi ha dret a reintegraments parcials o totals, o a abonaments de les ajudes previstes.
  
Els abandonaments produïts abans de transcórrer el 20% de la durada del programa formatiu implicaran el reintegrament de la totalitat de les ajudes rebudes per part del becari.
  
L'IMPIVA establirà la substitució per suplents, de conformitat amb el llista ordenat i establert, en abandonaments que s'hagen produït abans de transcórrer el 20% del programa formatiu.
  
3. La concessió de la beca no derivarà per a l'IMPIVA cap obligació de caràcter laboral, per mancar d'eixa condició la relació que s'establix, i queden cobertes les contingències de malaltia i accident per una assegurança contractada per al cas.
  
4. El director general de l'IMPIVA resoldrà tots els dubtes i incidències que puguen sorgir en el desenvolupament d'esta convocatòria i tot allò que, fent referència a ella, no s'haja previst en estes Bases.
  
TAULA DE TITULACIONS
  
Codi Títol
  
7937 DISSENY I MODA ?arts aplicades i oficis artístics-
  
8260 DIPLOMATURA EN CC. EMPRESARIALS
  
8310 DIPLOMATURA EN GESTIÓ I ADMINISTRACIÓ PÚBLICA
  
8320 DIPLOMATURA EN TREBALL SOCIAL (ASSISTENT SOCIAL)
  
8340 DIPLOMATURA EN RELACIONS LABORALS
  
 (GRADUAT SOCIAL)
  
8380 DIPLOMATURA EN EDUCACIÓ SOCIAL
  
8390 DIPLOMATURA EN BIBLIOTECONOMIA I DOCUMENTACIÓ
  
8400 MESTRE/PROFESSOR EGB
  
8530 DIPLOMATURA EN CC. DE LA INFORMACIÓ
  
8531 DIPLOMATURA EN PERIODISME
  
8533 DIPLOMATURA EN COMUNICACIÓ I INFORMACIÓ
  
8870 DIPLOMATURA EN TRADUCCIÓ I INTERPRETACIÓ
  
8879 DIPLOMATURA EN ESCOLA OFICIAL D'IDIOMES
  
9240 LLICENCIATURA EN ECONOMIA
  
9260 LLICENCIATURA EN ADMCIO. I DIRECCIÓ D'EMPRESES
  
9303 LLICENCIATURA EN CC. ACTUARIALS I FINANCERES
  
9305 LLICENCIATURA EN INVESTIGACIÓ I TÈCNIQUES DE MERCAT
  
9309 LLICENCIATURA EN CC. ECONÒMIQUES I EMPRESARIALS
  
9310 LLICENCIATURA EN CC. POLÍTIQUES I DE L'ADMCIO.
  
9320 LLICENCIATURA EN SOCIOLOGIA
  
9339 LLICENCIATURA EN CC. POLÍTIQUES I SOCIOLOGIA
  
9340 LLICENCIATURA EN DRET
  
9350 LLICENCIATURA EN DRET I ECONÒMIQUES (ICADE)
  
9360 LLICENCIATURA EN PSICOLOGIA
  
9380 LLICENCIATURA EN PSICOPEDAGOGIA
  
9390 LLICENCIATURA EN DOCUMENTACIÓ
  
9480 LLICENCIATURA EN CC. DE L'ACTIVITAT FÍSICA I DE L'ESPORT
  
9500 LLICENCIATURA EN PEDAGOGIA
  
9529 LLICENCIATURA EN CC. DE L'EDUCACIÓ
  
9530 LLICENCIATURA EN CC. DE LA INFORMACIÓ
  
9533 LLICENCIATURA EN COMUNICACIÓ AUDIOVISUAL
  
9535 LLICENCIATURA EN PUBLICITAT I RELACIONS PÚBLIQUES
  
9770 LLICENCIATURA EN HISTÒRIA DE L'ART
  
9777 LLICENCIATURA EN HISTÒRIA I CIÈNCIES DE LA MÚSICA
  
9780 LLICENCIATURA EN FILOSOFIA
  
9810 LLICENCIATURA EN GEOGRAFIA
  
9830 LLICENCIATURA EN HISTÒRIA
  
9869 LLICENCIATURA EN GEOGRAFIA I HISTÒRIA
  
9870 LLICENCIATURA EN TRADUCCIÓ I INTERPRETACIÓ
  
9880 LLICENCIATURA EN BELLES ARTS
  
9900 LLICENCIATURA EN FILOLOGIA
  
9992 LLICENCIATURA EN LINGÜÍSTICA
  
9994 LLICENCIATURA EN TEORIA DE LA LITERATURA
  
 I LITERATURA COMPARADA
  
9996 LLICENCIATURA EN HUMANITATS